Diari Oficial de la Generalitat Valenciana


Sumari del DOGV 6260, del 05-05-2010 (2010/4507)

RESOLUCIÓ de 29 de març de 2010, del director general de Farmàcia i Productes Sanitaris de la Conselleria de Sanitat, per mitjà de la qual inicia d'ofici l'expedient administratiu per a determinar el nombre de noves oficines de farmàcia necessàries per a oferir una atenció farmacèutica adequada a la població segons el mòdul general.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4507


Data del document
:   29-03-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 29 de març de 2010, del director general de Farmàcia i Productes Sanitaris de la Conselleria de Sanitat, per mitjà de la qual inicia d'ofici l'expedient administratiu per a determinar el nombre de noves oficines de farmàcia necessàries per a oferir una atenció farmacèutica adequada a la població segons el mòdul general. [2010/4507]  
L'article 5 de la Llei 6/1998, de 22 de juny, d'Ordenació Farmacèutica de la Comunitat Valenciana, sotmet les oficines de farmàcia a l'autorització administrativa prèvia per a la seua creació.  
La competència per al tràmit i la resolució dels expedients derivats d'esta autorització correspon al secretari autonòmic per a l'Agència Valenciana de la Salut, segons el que disposen la Llei 4/2005, de 17 de juny, de Salut Pública de la Comunitat Valenciana, el Decret 25/2005, de 4 de febrer, que aprova els Estatuts de l'Agència Valenciana de Salut, i el Decret 164/2005, de 4 de novembre, del Consell de la Generalitat, que modifica els Estatuts de l'Agència Valenciana de Salut.  
Els articles 16 i següents de la Llei 6/1998, esmentada, establix els criteris de planificació de les oficines de farmàcia per a determinar el nombre que en són necessàries per a prestar una atenció farmacèutica adequada a la població.  
El Decret 149/2001, de 5 d'octubre, del Govern Valencià, establix el procediment per a l'autorització de noves oficines de farmàcia.  
En compliment del que establix l'article 4 del Decret 149/2001, de 5 d'octubre, esmentat, i dins del primer trimestre natural de l'any que fixa, resolc:  
Primer  
Iniciar d'ofici l'expedient administratiu a fi de determinar el nombre de noves oficines de farmàcia necessàries per a prestar una atenció farmacèutica adequada a la població. El procediment administratiu tindrà en compte necessàriament tots els municipis i les entitats locals d'àmbit inferior al municipi de la Comunitat Valenciana.  
Segon  
D'acord amb el que establix la disposició addicional cinquena de la Llei 4/2005, de 17 de juny, de Salut Pública de la Comunitat Valenciana, en relació amb l'article 5 del Decret 149/2001, de 5 d'octubre, correspon al director gerent de l'Agència Valenciana de la Salut la resolució del procediment.  
Tercer  
El termini màxim per a la resolució de l'expedient és de sis mesos comptadors a partir de l'endemà de la publicació d'esta resolució en el Diari Oficial de la Comunitat Valenciana, i els efectes generats per la falta de resolució expressa són desestimatoris.  
Quart  
S'entén que no és procedent l'obertura de noves oficines de farmàcia en els municipis o les entitats locals d'àmbit inferior al municipi que no figuren en la llista que contindrà la resolució del director gerent de l'Agència Valenciana de la Salut.  
Cinqué  
Ordenar la publicació d'esta resolució en el Diari Oficial de la Comunitat Valenciana.  
València, 29 de març de 2010.- El director general de Farmàcia i Productes Sanitaris: José E. Clérigues Belloch.